"Nu e o mare pierdere pentru Rapid!"-Daniel Pancu a comentat sancțiunea primită de giuleșteni!
Rapid nu a scăpat nepedepsită după derby-ul cu FCSB (4-0). Giuleștenii au fost amendați din cauza incidentelor și li s-au închis 7 sectoare din tribună pentru meciul cu Farul din prima etapă a play-off-ului.
Daniel Pancu a auzit pedeapsa primită de fosta sa echipă. Selecționerul României U21 consideră că sancțiunea nu este una așa de mare pe cât sună.
"Nu e o mare pierdere pentru Rapid!"
"Nu e o mare pierdere pentru Rapid. 10.000 de spectatori e un număr mare.
Aceste măsuri sunt de mult, nu e niciun precedent. Au mai fost închise total stadioane? În campionatul nostru, sigur nu.
Poate la nivel internațional, cum a fost pe la Legia Varșovia", a spus Daniel Pancu, pentru Digi Sport.